Szerződés téli rezsicsökkentés keretében tüzelőanyag kiosztásáról

amely létrejött egyrészről Mindszentkálla Község Önkormányzata (székhelye: 8282 Mindszentkálla, Petőfi utca 13.; adószám: 15427951-1-19) képviseli Németh László, polgármester, a továbbiakban: Önkormányzat,

másrészről: VEMI-2003 Kft. (székhelye:8300 Tapolca, Gyulakeszi út 585/18. hrsz; adószám: 13126135-2-19) képviseli: Mészáros Mihály, ügyvezető) a továbbiakban: vállalkozó.

1. **A szerződés tárgya hatálya:**
	1. A megállapodás alapján a vállalkozó vállalja, hogy téli rezsicsökkentés keretében 2 mindszentkállai háztartás részére – az előzetes igénybejelentés alapján, az arra jogosult részére - 12.000 Ft értékben fabrikett tüzelőanyagot biztosít az aktuális fogyasztói áron.
	2. A megállapodás mind két fél általi aláírás napján lép hatályba.
2. **Teljesítés**
	1. A vállalkozó a tüzelő biztosítására a jogosult részére az Önkormányzat által kiállított utalvány vállalkozónál történő bemutatását követően azonnal, de legkésőbb egy hónapon belül köteles.
	2. A vállalkozó részére az Önkormányzat az igénylő adatait, az igényelt fűtőanyag típusára vonatkozó adatokat jelen szerződés aláírásával egyidejűleg elektronikus úton átadja a vállalkozónak.
	3. A vállalkozó naprakész nyilvántartást köteles vezetni a kiadott fűtőanyagról, mely tartalmazza a jogosult nevét, lakcímét, a kiadott tüzelőanyag mennyiségét, egységárát és értékét, az átvétel időpontját, az átvétel igazolását (jogosult aláírását)
	4. A vállalkozó csak olyan személy részére biztosíthat fűtőanyagot, aki a jogosultságát az Önkormányzat által kiállított utalvánnyal igazolta, valamint adatai szerepelnek a vállalkozó részére 2.2. pontban említett, átadott adatok között.
	5. A fűtőanyagot a jogosultaknak legkésőbb 2019. december 15. napjáig kell átvenni. Ezen időpontot követően a vállalkozó tüzelőanyagot jelen szerződés alapján nem adhat ki.

**3. Számlázás, fizetés**

* 1. A kiadott tüzelőanyagról a vállalkozó havonta az Önkormányzat nevére számlát állít ki, melyet megküld az Önkormányzat részére, a számlához mellékeli az adott hónapban kiadott tüzelőanyagra vonatkozó nyilvántartást.
	2. Az Önkormányzat a számlát a vállalkozó által a számlán megjelölt bankszámlára utalással a számlán megjelölt fizetési határidőig köteles megfizetni a vállalkozó részére.

4. A szerződés megszűnése

* 1. A szerződés annak súlyos megszegése esetén a vétlen fél írásban történő nyilatkozatával, azonnali hatállyal felmondható. Súlyos szerződésszegésnek minősül:
		1. a vállalkozó részéről, ha a kiadott tüzelőanyagról a nyilvántartás naprakész vezetéséről nem gondoskodik, vagy a tüzelőanyagot a jogosult részére a 2.1 pontban meghatározott határidőben nem biztosítja.
		2. az Önkormányzat részéről, ha a vállalkozó által kiállított számla ellenértékét határidőre nem egyenlíti ki.

4.2. A szerződés 2019. december 15. napjával megszűnik.

**5. Záró rendelkezések:**

* 1. A felek kijelentik, hogy ellenük csőd-, felszámolás, végelszámolási vagy végrehajtási eljárás nincs folyamatban, amennyiben ilyen eljárás indulna ellenük, úgy vállalják, hogy arról három napon belül értesítik a másik felet.
	2. Jelen szerződésben részletesen nem szabályozott kérdésekben a Polgári törvénykönyv rendelkezései irányadók.

Mindszentkálla, 2019. január 22.

……………………………….. …………………………….

 önkormányzat vállalkozó